**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 διαμορφώνεται ως εξής:**

**ΣΑΒΒΑΤΟ 9 ΔΕΚΕΜΒΡΙΟΥ 2023**

**........................................................**

**07:00 ΑΠΟ ΠΕΤΡΑ ΚΑΙ ΧΡΟΝΟ (Ε) WEBTV**

Σειρά ντοκιμαντέρ, που εξετάζει σπουδαίες ιστορικές και πολιτιστικές κοινότητες του παρελθόντος.

Χωριά βγαλμένα από το παρελθόν, έναν κόσμο χθεσινό μα και σημερινό συνάμα.

Μέρη με σημαντική ιστορική, φυσική, πνευματική κληρονομιά που ακόμα και σήμερα στέκουν ζωντανά στο πέρασμα των αιώνων.

**«Σουφλί»**

Το **Σουφλί** είναι ένας μοναδικής αξίας ιστορικός και παραδοσιακός οικισμός. Μεγάλα κουκουλόσπιτα με εμφανή πλινθοδομή, στενοί δρόμοι λιθόστρωτοι με μεγάλες κλίσεις, αδιέξοδα, εσωτερικές αυλές, σταυροδρόμια και παλιές παραδοσιακές βρύσες συνθέτουν το ιδιαίτερο σουφλιώτικο τοπίο με μνημειακή διάθεση.

**Παρουσίαση:** Λευτέρης Ελευθεριάδης

**Σκηνοθεσία-σενάριο:** Ηλίας Ιωσηφίδης

**Έρευνα:** Κατερίνα Κωστάκου

**Μουσική:** Κλέαρχος Ρεμπούτσικας

**07:30 ΔΕΝ ΕΙΣΑΙ ΜΟΝΟΣ (Ε) WEBTV**

**Σειρά ντοκιμαντέρ της Μαρίας Χατζημιχάλη-Παπαλιού, παραγωγής 2012**

Η σειρά ντοκιμαντέρ **«Δεν είσαι μόνος»** είναι ένα ταξίδι στον χρόνο και στον χώρο, ένα οδοιπορικό σε τόπους θαμμένους στη λήθη. Πραγματεύεται πανανθρώπινες αξίες που εκφράστηκαν σε κοινωνίες του παρελθόντος, στηριγμένη στα Πατερικά Κείμενα, στο Ευαγγέλιο, σε κείμενα θεωρητικά, φιλοσοφικά, δοξαστικά, πολλές φορές προφητικά.

Αυτά τα κείμενα, που περιέχουν την πείρα και τη σοφία αιώνων, από την αρχαιότητα έως σήμερα, συνδιαλέγονται γόνιμα με την εποχή μας, δίνοντας τη δική τους απάντηση στα σημερινά προβλήματα του ανθρώπου.

Μπορεί να είναι επίκαιρος ένας λόγος που γράφτηκε εδώ και δυόμισι χιλιετίες; Σε ποια κοινωνία απευθυνόταν; Τι κοινό έχει με τη σημερινή; Μπορεί να βοηθήσει τον άνθρωπο σε μια άλλη οπτική, έναν διαφορετικό προσανατολισμό και μια επαναξιολόγηση της πορείας του σήμερα;

Τα γυρίσματα της σειράς πραγματοποιήθηκαν στην Ελλάδα (Αστυπάλαια, Μακεδονία, Ήπειρος, Μετέωρα, Αίγινα, Λουτράκι, Θήβα, Μήλος, Κως κ.ά.), στην Τουρκία (Κωνσταντινούπολη, Καππαδοκία, Αντιόχεια, Μυρσίνη κ.ά.), στην Ιταλία, στη Γαλλία, στη Σκωτία, στο Ισραήλ, στην Αίγυπτο και στη Συρία.

**«Πήγαινε και γίνε αυτό που πίστεψες»**

Το επεισόδιο παρακολουθεί τη συναρπαστική περιπέτεια της διάδοσης της χριστιανικής θρησκείας με τη δράση των Αποστόλων και - κυρίως- του Αποστόλου των Εθνών, Παύλου.   
  
Ο χριστιανισμός αρχικά καταδιώχθηκε από το ιουδαϊκό ιερατείο, ανατρέποντας τα έως τότε θρησκευτικά και φυλετικά δεδομένα και είχε αρχίσει να εξαπλώνεται ραγδαία στον ελληνορωμαϊκό κόσμο.

Η παντοδύναμη Ρωμαϊκή Αυτοκρατορία είδε την εξάπλωση αυτή ως απειλή, προσπάθησε να την ανακόψει με συνεχείς και μαζικούς διωγμούς, που στοίχισαν τη ζωή σε εκατομμύρια ανθρώπους, οι οποίοι έγιναν μάρτυρες για την πίστη τους.

Στο Κολοσσαίο, οι χριστιανοί έρχονταν αντιμέτωποι με τον θάνατο, χωρίς να δειλιάζουν. *«Γίναμε το θέατρο του κόσμου»,* έγραψε ο Απόστολος Παύλος.

Όμως, το νέο ήθος που κόμιζε ο χριστιανισμός και η αποφασιστικότητα των χριστιανών να πεθάνουν για την πίστη τους, έφεραν τα αντίθετα αποτελέσματα, η νέα θρησκεία αποδείχτηκε πολύ πιο ισχυρή από διωγμούς και θανατώσεις.

Με τον Μέγα Κωνσταντίνο σταματούν οι διωγμοί και επικρατεί ανεξιθρησκία, εγκαινιάζεται η νέα πρωτεύουσα, η Κωνσταντινούπολη, ενώ η Ρώμη, λίγο αργότερα, υποκύπτει στους βαρβάρους μισθοφόρους της.

**Έρευνα:** Ιόλη Καλαβρέζου (Dumbarton Oaks – καθηγήτρια της Ιστορίας της Βυζαντινής Τέχνης στο Πανεπιστήμιο του  Harvard, ΗΠΑ), Χρήστος Καρακόλης (επίκουρος καθηγητής στο Τμήμα Θεολογίας του Καποδιστριακού Πανεπιστημίου Αθηνών).

**Επιστημονικοί σύμβουλοι:** Ανδριάνα  Ζέπου (θεολόγος), Γιώργος Τσούπρας (καθηγητής Θεολογίας).

**Συμμετέχουν:** Πρωτοπρεσβύτερος π. Γεώργιος Μεταλληνός, Πανοσιολογιώτατος Αρχιμανδρίτης Ιγνάτιος Ιαπιτζίογλου, Χρήστος Καρακόλης (επίκουρος καθηγητής στο Τμήμα Θεολογίας του Καποδιστριακού Πανεπιστημίου Αθηνών).

**Σκηνοθεσία:**Μαρία Χατζημιχάλη-Παπαλιού.

**Σενάριο:**Λένα Βουδούρη, Μαρία Χατζημιχάλη-Παπαλιού.

**Αφήγηση:**Κώστας Καστανάς.

**Μοντάζ:**Γιάννης Τσιτσόπουλος.

**Διεύθυνση φωτογραφίας:**Βαγγέλης Κουλίνος.

**Πρωτότυπη μουσική:**Μάριος Αριστόπουλος.

**08:30 ΤΟΠΙΚΕΣ ΚΟΥΖΙΝΕΣ (Ε)**

**«Βουβάλια Κερκίνης»**

**09:30 ΑΠΟΝΤΕΣ (Ε)**

**«Μάριος Τόκας» (Α' Μέρος)**

**10:30 Ο ΚΗΠΟΣ ΜΕ ΤΑ ΑΓΑΛΜΑΤΑ - ΕΡΤ ΑΡΧΕΙΟ (Ε) WEBTV**

**Παιδική σειρά, παραγωγής 1981**

**Σκηνοθεσία-σενάριο:** Παντελής Βούλγαρης

**Παίζουν:** Βασίλης Τσάγκλος, Μίμης Φωτόπουλος, Θόδωρος Μορίδης, Ειρήνη Κουμαριανού, Γιώργος Μοσχίδης, Σοφία Σεϊρλή, Άννα Γεραλή, Στέλιος Λιονάκης, Δημήτρης Αρώνης

Παιδική σειρά που πραγματεύεται τις σχέσεις που αναπτύχθηκαν ανάμεσα σε μια παρέα παιδιών, μόλις αποκάλυψαν, κατά τη διάρκεια του παιχνιδιού τους, αρχαία αγάλματα που ήταν θαμμένα στην άμμο.

Περίοδος καλοκαιριού και τα παιδιά παίζουν στη θάλασσα.

Στη συνέχεια, επιβιβάζονται στη βάρκα του μπάρμπα-Κυριάκου, ο οποίος τους διηγείται ιστορίες από τα ταξίδια του.

Ενώ ανοίγουν λάκκους στην παραλία για να θάψουν τα σκουπίδια, αντικρίζουν ένα άγαλμα θαμμένο στην άμμο.

**Eπεισόδιο** **1ο.** Περίοδος καλοκαιριού και τα παιδιά παίζουν στη θάλασσα. Στη συνέχεια, επιβιβάζονται στη βάρκα του μπάρμπα-Κυριάκου, ο οποίος τους διηγείται ιστορίες από τα ταξίδια του. Ενώ ανοίγουν λάκκους στην παραλία για να θάψουν τα σκουπίδια, αντικρίζουν ένα άγαλμα θαμμένο στην άμμο.

**11:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Σκηνοθεσία:** Κώστας Λυχναράς

**Σενάριο:** Γιώργος Κωνσταντίνου

**Μουσική σύνθεση:** Μιχάλης Ρακιντζής

**Σκηνικά:** Μανώλης Μαριδάκις

**Παίζουν:** Γιώργος Κωνσταντίνου, Τζοβάνα Φραγκούλη, Ντίνα Κώνστα, Μάρκος Λεζές, Μπέτυ Μοσχονά, Κώστας Παληός, Μαίρη Ραζή, Κάρμεν Ρουγγέρη, Ερμής Μαλκότσης, Μάρα Θρασυβουλίδου, Σπύρος Μαβίδης, Τάσος Κωστής, Δήμητρα Παπαδοπούλου, Βέτα Μπετίνη, Ντίνος Δουλγεράκης, Δήμος Μυλωνάς, Άκης Φλωρέντης, Θόδωρος Συριώτης, Βανέσα Τζελβέ, Τζένη Μιχαηλίδου, Βασίλης Βασιλάκης, Φρέζυ Μαχαίρα, Εμμανουέλα Αλεξίου, Τάκης Βλαστός, Μιχάλης Αρσένης, Λόπη Δουφεξή, Βαγγέλης Ζερβόπουλος, Μάνος Παντελίδης, Τάσος Ψωμόπουλος, Αλέκος Ζαρταλούδης, Κυριάκος Κατριβάνος, Τίνα Παπαστεργίου, Άγγελος Γεωργιάδης,Τόλης Πολάτος, Τάσος Πολυχρονόπουλος, Αντώνης Σαραλής, Αλέκα Σωτηρίου, Κώστας Φατούρος, Καίτη Φούτση, Γιώργος Καλατζής, Νίκος Μαγδαληνός, Ελεάνα Μίχα, Έλενα Μιχαήλ, Μαρίνα Χαρίτου, Χρήστος Φωτίδης, Μίμης Θειόπουλος

**Γενική υπόθεση:** Ο Ντίνος Φόλας είναι ένας φανατικός εργένης, σχεδόν μισογύνης. Η μητέρα του έχει πεθάνει και ζει μόνος του. Διατηρεί ένα βιβλιοδετείο που πηγαίνει από το κακό στο χειρότερο. Τον κυνηγούν η εφορία, τα χρέη, τα νοίκια. Ζει μεταξύ απελπισίας και μοναξιάς.

Ώσπου ένα φως φαίνεται ξαφνικά στον σκοτεινό ορίζοντα. Ένας παλιός φίλος της μητέρας του, προστάτης της οικογένειάς του, τον αφήνει κληρονόμο της περιουσίας του, με τον όρο, όμως, να παντρευτεί! Όπως αποδεικνύεται, ο μακαρίτης αγαπούσε τη μητέρα του Ντίνου και, μια και πέθανε πριν απ’ αυτόν, θέλει να εκπληρώσει την επιθυμία της, να παντρευτεί ο γιος της για να μη μείνει έρημος στη ζωή του.

**Eπεισόδιο** **1ο.** Ο Ντίνος Φόλας είναι ένας φανατικός εργένης, σχεδόν μισογύνης. Η μητέρα του έχει πεθάνει και ζει μόνος του. Διατηρεί ένα βιβλιοδετείο που πηγαίνει από το κακό στο χειρότερο. Τον κυνηγούν η εφορία, τα χρέη, τα νοίκια. Ζει μεταξύ απελπισίας και μοναξιάς.

Ώσπου ένα φως φαίνεται ξαφνικά στον σκοτεινό ορίζοντα. Ένας παλιός φίλος της μητέρας του, προστάτης της οικογένειάς του, τον αφήνει κληρονόμο της περιουσίας του, με τον όρο, όμως, να παντρευτεί! Όπως αποδεικνύεται, ο μακαρίτης αγαπούσε τη μητέρα του Ντίνου και, μια και πέθανε πριν απ’ αυτόν, θέλει να εκπληρώσει την επιθυμία της, να παντρευτεί ο γιος της για να μη μείνει έρημος στη ζωή του.

**11:40 ΕΛΛΗΝΙΚΗ ΣΕΙΡΑ (Ε)**

**«Κι όμως είμαι ακόμα εδώ»**

**Επεισόδια 1ο και 2ο**

**13:20 Ο ΕΡΩΤΑΣ ΤΩΝ ΠΡΩΤΩΝ ΠΛΑΝΩΝ (Ε)**

**«Στέλιος Τατασόπουλος»**

**14:15 ΜΕΣΟΓΕΙΟΣ (Ε) WEBTV**

***(MEDITERRANEA)***   
**Μουσική σειρά ντοκιμαντέρ με τον Κωστή Μαραβέγια.**

Η **Μεσόγειος** υπήρξε, ήδη από την αρχαιότητα, μια θάλασσα που ένωνε τους πολιτισμούς και τους ανθρώπους. Σε καιρούς ειρήνης αλλά και συγκρούσεων, οι λαοί της Μεσογείου έζησαν μαζί, επηρέασαν ο ένας τον άλλο μέσα από τις διαφορετικές παραδόσεις και το αποτύπωμα αυτής της επαφής διατηρείται ζωντανό στον σύγχρονο πολιτισμό και στη μουσική.

Τη μουσική που αντανακλά την ψυχή κάθε τόπου και αντιστοιχείται με την κοινωνική πραγματικότητα που την περιβάλλει.

Στη σειρά «Μεσόγειος» το παρελθόν συναντά το σήμερα με λόγο και ήχο σύγχρονο, που σέβεται την παράδοση, που τη θεωρεί πηγή έμπνευσης αλλά και γνώσης.

Πρόκειται για ένα μουσικό ταξίδι στις χώρες της Μεσογείου, με παρουσιαστή τον **Κωστή Μαραβέγια,** έναν από τους πιο δημοφιλείς εκπροσώπους της νεότερης γενιάς Ελλήνων τραγουδοποιών, που εμπνέεται από τις μουσικές παραδόσεις της Ευρώπης και της Μεσογείου.

Ο Κωστής Μαραβέγιας με το ακορντεόν και την κιθάρα του, συναντά παραδοσιακούς και σύγχρονους μουσικούς σε οχτώ χώρες, που τους ενώνει η Μεσόγειος. Γνωρίζεται μαζί τους, ανταλλάσσει ιδέες, ακούει τις μουσικές τους, μπαίνει στην παρέα τους και παίζει.

Και μέσα από την κοινή γλώσσα της μουσικής, μας μεταφέρει την εμπειρία αλλά και τη γνώση.

Ζούμε μαζί του τις καθημερινές στιγμές των μουσικών, τις στιγμές που γλεντάνε, που γιορτάζουν, τις στιγμές που τους κυριεύει το πάθος.

**«Νότια Ιταλία»**

Η σειρά ντοκιμαντέρ **«Μεσόγειος»** με παρουσιαστή τον **Κωστή Μαραβέγια,** μας ταξιδεύει πρώτα στην **Ιταλία,** στον αγροτικό **Νότο** με τις αρχέγονες παραδόσεις, την **Καλαβρία** και το **Ασπρομόντε** αλλά και τη δραστήρια νέα σκηνή της περιοχής της **Απουλίας.**

Μια «άλλη» Ιταλία. Αυθόρμητη, δυναμική, νεανική, λαϊκή, αυθεντική… Μεσογειακή.

Οι επιρροές των πολιτισμών που πέρασαν και εγκαταστάθηκαν εκεί, παντού παρούσες: ο αρχαίος ελληνικός πολιτισμός, ο ρωμαϊκός, ο αραβικός.

Στο **Μπάρι** συναντάμε μουσικούς όπως η **Rosapaeda** που η μουσική και τα τραγούδια της έχουν έντονη κοινωνική και πολιτική διάσταση. Είναι μία τολμηρή και δυναμική μουσικός που χρησιμοποιεί παραδοσιακά στοιχεία και τα αναμειγνύει με dub και ρέγκε.

Τον **Alessandro Coppola** των **“Nidi d'Arac”,** από το **Λέτσε.** Η μουσική τους ξεχωρίζει για το κεφάτο, δυναμικό στιλ, το οποίο ενσωματώνει πολλά Μεσογειακά στοιχεία. Παραδοσιακός και σύγχρονος ήχος μαζί, ο οποίος αντικατοπτρίζει την ανάμιξη των επιρροών στην Απουλία.

Τους **Radio Dervish,** Ιταλο-παλαιστινιακό συγκρότημα το οποίο δημιουργήθηκε το 1993.

Τραγουδούν σε διάφορες γλώσσες: ιταλικά, αραβικά, αγγλικά, γαλλικά. Η θεματολογία των τραγουδιών τους περιστρέφεται γύρω από την εξέγερση, την επανάσταση, την αντίσταση –όπως και για την απουσία και τον νόστο για την πατρίδα.

Ακόμη πιο νότια συναντάμε τον **Antonio Castrignano** με τη **Ninfa Gianuzzi.** Ο A. Castrignano είναι από τους σημαντικότερους εκπροσώπους της μουσικής του **Σαλέντο.** Στην περίπτωσή του η έμφαση μοιράζεται ανάμεσα στον εκστατικό ρυθμό του ταμπουρίνο και τις μελωδίες όσο και στην ποίηση των τραγουδιών που ερμηνεύει.

Η N. Gianuzzi είναι από το **Calimera** και τραγουδάει πολλά τραγούδια στα γκρεκάνικα.

Την **Enza Pagliara**, «ταγμένη» στην tarantella pizzica. Διέσωσε αρκετά από τα τραγούδια αυτής της παράδοσης, κάνοντας δικές της έρευνες και ηχογραφήσεις. Ήταν παρούσα στις πρώτες απόπειρες αναβίωσης της pizzica στις αρχές του ’90.

Συγκροτήματα όπως τους γνωστούς μας **Ghetonia** του **Roberto Licci** και τους **Canzoniere Grecanico Salentino.** Είναι τα πλέον ιστορικά εν ενεργεία συγκροτήματα της σαλεντίνικης παράδοσης και τα πιο χαρακτηριστικά της αναβίωσης της παράδοσης της pizzica pizzica του Σαλέντο.

Στην **Grecia Salentina** συναντάμε τους **Mascarimiri** και τους **Kamafei,** δύο συγκροτήματα που απευθύνονται στο νεανικό κοινό. Οι πρώτοι αναμειγνύουν παραδοσιακά στοιχεία με σύγχρονα, ένα εκστατικό κράμα σκληρού ήχου: από τη μία η «πρωτόγονη» ταραντέλα pizzica και από την άλλη το hardcore, το dub, η ρέγκε και το ροκ –από το οποίο κατάγονται. Το δε περιεχόμενο των τραγουδιών αντανακλά τα κοινωνικά προβλήματα του ιταλικού Νότου: ανεργία, μετανάστευση.

Οι Kamafei αυτοαποκαλούνται ως «συγκρότημα που παίζει ethno-world music» από το Σαλέντο. Ο ήχος τους είναι δυναμικός και σύγχρονος και συνδυάζει την παραδοσιακή pizzica με μεσογειακούς ήχους και με το beat του (λατινοαμερικάνικου) reggaeton.

Και, τέλος, στο **Ασπρομόντε** συναντάμε τον μουσικό και ερευνητή **Ettore Castagna**, εθνομουσικολόγο, ειδικό στην γκρεκάνικη μουσική, ιδρυτή του συγκροτήματος **Nistanimera** (Νύχτα και Μέρα), ο οποίος παίζει πολλά παλιά όργανα.

Το πρώτο όργανο που έμαθε, όμως, ήταν η τσαμπούνα, την εποχή που άρχισε να κάνει τις πρώτες του επιτόπιες έρευνες, με ανθρωπολογικό υπόβαθρο, στις ελληνόφωνες περιοχές της Καλαβρίας και τις μουσικές της παραδόσεις.

Γιατί η μουσική είναι, τελικά, η κοινή μας πατρίδα. Και μας ενώνει, όπως η Μεσόγειος.

Το ταξίδι συνεχίζεται…

**Παρουσίαση:** Κωστής Μαραβέγιας

**Σκηνοθεσία-σενάριο:** Πάνος Καρκανεβάτος

**Παραγωγή:** ΕΡΤ

**Εκτέλεση παραγωγής:** Vergi Film Productions

**15:10 ΟΙ ΜΟΥΣΙΚΟΙ ΤΟΥ ΚΟΣΜΟΥ (Ε)**

**«Βαρκελώνη» Α' Μέρος**

**16:10 ΕΛΛΗΝΙΚΗ ΣΕΙΡΑ (Ε)**

**«Ζακέτα να πάρεις» Επεισόδιο 1ο**

**17:05 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο 1ο**

**17:45 ΜΝΗΜΕΣ ΓΗΠΕΔΩΝ (E) WEBTV ERTflix**

**«1974 - 1994. Ρεπορτάζ νοσταλγίας της ΕΡΤ» (E)**

Στο πλούσιο **Αρχείο της ΕΡΤ** υπάρχει πλήθος από αθλητικά ρεπορτάζ των δεκαετιών του ’70 και του ’80, των οποίων το ενδιαφέρον έχει αποκτήσει τεράστια ιστορική και συναισθηματική αξία. Πέρα από το ποδόσφαιρο όμως, έχουν καταγραφεί μοναδικά ρεπορτάζ για το μπάσκετ, την πάλη, τη σκοποβολή, την άρση βαρών και άλλα άγνωστα εκείνα τα χρόνια αθλήματα, που αποκαλύπτουν μία άλλη Ελλάδα και συγκινούν βαθιά.

**Σκηνοθεσία-σενάριο-κείμενα:** Ηλίας Γιαννακάκης

**18:00** **ΕΥΡΩΠΑΪΚΟ ΠΡΩΤΑΘΛΗΜΑ ΚΟΛΥΜΒΗΣΗΣ 25άρας ΠΙΣΙΝΑΣ** **(Z)**

**Απευθείας μετάδοση από το Βουκουρέστι**

**5η Μέρα**

**20:15 ΕΚΠΟΜΠΕΣ ΠΟΥ ΑΓΑΠΗΣΑ (Ε)**

**«Ντίνος Ηλιόπουλος - Γιάννης Γκιωνάκης»**

**21:00 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ**

**«Το Μινόρε της Αυγής» Α' Κύκλος**

**Επεισόδια 1ο και 2ο**

**22:45 TRACES – Β΄ ΚΥΚΛΟΣ (E)** **WEBTV GR ERTflix**

**Αστυνομική-δραματική σειρά μυστηρίου, παραγωγής Ηνωμένου Βασιλείου 2022**

**Σκηνοθεσία:** Κρις Φόγκιν

**Σενάριο:** Αμέλια Μπάλμορ, Τζες Ουίλιαμς

**Παίζουν:** Μόλι Ουίντσορ, Λόρα Φρέιζερ, Τζένιφερ Σπενς, Μάρτιν Κόμπστον, Φίλιπ Κασκόιν, Μάικλ Ναρντόν, Τζον Γκόρντον Σινκλέρ, Κρίστεν Πεκ, Ρόχιτ Κούμαρ κ.ά.

Στον **δεύτερο κύκλο** της σειράς **«Traces»,** η βοηθός εργαστηρίου Έμα Χέντζες εκπαιδεύεται για να γίνει ιατροδικαστής και απέχει ελάχιστα από το να δει την υπόθεση δολοφονίας της μητέρας της τελικά να λύνεται μπροστά στα μάτια του νόμου.

Ο Ντάνιελ πρόκειται να καταθέσει εναντίον του πατέρα του στο δικαστήριο.

Θα αντέξει η σχέση της Έμα και του Ντάνιελ την πίεση;

Θα αποδοθεί δικαιοσύνη;

Στο μεταξύ, οι φίλοι και οι μέντορες της Έμα στο Ινστιτούτο Ιατροδικαστικής Επιστήμης και Ανατομίας της Σκωτίας ερευνούν μια θανατηφόρα σειρά βομβιστικών επιθέσεων.

Η πίεση κλιμακώνεται. Η πόλη είναι σε αναβρασμό.

Επαγγελματικές και προσωπικές συμμαχίες κλονίζονται και η ανακάλυψη της ταυτότητας των ενόχων είναι μονόδρομος.

**(Β΄ Κύκλος) - Eπεισόδιο 1ο.** Η Έμα εκπαιδεύεται τώρα ως ιατροδικαστής και βρίσκεται στα πρόθυρα να δει την υπόθεση δολοφονίας της μητέρας της να λύνεται τελικά. Ο Ντάνιελ επιστρέφει στο Νταντί για να καταθέσει εναντίον του Φιλ.

**(Β΄ Κύκλος) - Eπεισόδιο 2ο.** Μια δεύτερη βομβιστική επίθεση πιέζει τον ΜακΚίνβεν και τη Σάρα να βρουν και να σταματήσουν τον βομβιστή. Καθώς η δίκη του Φιλ συνεχίζεται, τόσο ο Ντάνιελ όσο και η Έμα αισθάνονται την πίεση και πρέπει να αποφασίσουν για το μέλλον τους.

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**00:45 ΜΕΣΟΓΕΙΟΣ (Ε) ημέρας**

**01:45 ΟΙ ΜΟΥΣΙΚΟΙ ΤΟΥ ΚΟΣΜΟΥ(Ε) ημέρας**

**02:45 ΖΑΚΕΤΑ ΝΑ ΠΑΡΕΙΣ (Ε) ημέρας**

**03:40 ΤΟ ΜΙΝΟΡΕ ΤΗΣ ΑΥΓΗΣ (Ε) ημέρας**

**05:10 ΤΟΠΙΚΕΣ ΚΟΥΖΙΝΕΣ (Ε) ημέρας**

**06:10 ΕΚΠΟΜΠΕΣ ΠΟΥ ΑΓΑΠΗΣΑ (Ε) ημέρας**

**ΚΥΡΙΑΚΗ 10 ΔΕΚΕΜΒΡΙΟΥ 2023**

**.........................................................**

**07:00 ΔΕΝ ΕΙΣΑΙ ΜΟΝΟΣ (Ε) WEBTV**

**Σειρά ντοκιμαντέρ της Μαρίας Χατζημιχάλη-Παπαλιού, παραγωγής 2012**

**«Συνάντηση ελληνισμού – χριστιανισμού»**

*«Ό,τι θεός ή μη θεός ή το μέσον*

*τι είναι θεός, τι μη θεός και τι είναι ανάμεσά τους;»* **Ευριπίδης, «Βάκχες»**

Μετά την καταδίωξη από το ιουδαϊκό ιερατείο και τους διωγμούς από τη ρωμαϊκή εξουσία, η Εκκλησία πορεύεται τον δρόμο της στο νέο πολιτικό και κοινωνικό περιβάλλον της εποχής μετά τον **Μεγάλο Κωνσταντίνο.** Στο πεδίο αυτό συναντάται με τον ελληνικό πολιτισμό και την αρχαία θρησκεία, έτσι όπως έχει διαμορφωθεί και εξαπλωθεί στον ελληνορωμαϊκό κόσμο του 4ου αιώνα.

Κοινός τόπος συνάντησης είναι η ελληνική γλώσσα, ως κοινή γλώσσα των λαών της **Μεσογείου** και της **Μέσης Ανατολής** από την εποχή του **Μεγάλου Αλεξάνδρου.** Οι Μεγάλοι Πατέρες της εποχής αξιοποιούν τις φιλοσοφικές έννοιες των Ελλήνων στοχαστών, χωρίς να προσλαμβάνουν το θρησκευτικό υπόβαθρο της φιλοσοφίας τους.

Οι αρχαιολάτρες φιλόσοφοι και οι στοχαστές, από την άλλη, αντιμετωπίζουν με περιφρόνηση τη νέα πίστη, η οποία ωστόσο ολοένα και περισσότερο κερδίζει έδαφος όχι μόνο ανάμεσα στους απλούς ανθρώπους αλλά και στους μορφωμένους και ευγενείς της εποχής.

Στην **Αθήνα,** την πόλη των φιλοσόφων, συναντώνται ως φοιτητές δύο εμβληματικές μορφές αυτής της περιόδου, ο Ελληνολάτρης πρίγκιπας και μετέπειτα αυτοκράτορας **Ιουλιανός** και ο **Βασίλειος,** αργότερα επίσκοπος Καισαρείας και μέγας θεολόγος, μαζί με τον αδερφικό του φίλο **Γρηγόριο Θεολόγο.**

Ο Βασίλειος, μαζί με τον Γρηγόριο τον Θεολόγο, θα αντιταχθεί στην προσπάθεια του Ιουλιανού να επαναφέρει την παλιά θρησκεία, ως μέσο για την ανανέωση της Ρωμαϊκής Αυτοκρατορίας.

Η πραγματικότητα θα αποδείξει ότι οι εποχές είχαν αλλάξει και ο σύντομος βίος του Ιουλιανού θα αφήσει την προσπάθειά του για επαναφορά της αρχαίας θρησκείας μετέωρη.

Η Ιστορία θα δικαιώσει τον **Μέγα Βασίλειο,** ο οποίος με την περίφημη επιστολή του **«Προς τους νέους»,** διαχωρίζει την ελληνική παιδεία από την αρχαία θρησκεία, ανοίγοντας τον δρόμο για την πολύ γόνιμη συνάντηση χριστιανισμού-ελληνισμού.

*«Όσοι στα συγγράμματα των αρχαίων Ελλήνων δεν αναζητούν μονάχα την ηδύτητα και την χάρη του λόγου μπορούν να αποκομίσουν και κάποια ωφέλεια για την ψυχή. Και όπως κόβοντας το τριαντάφυλλο, αποφεύγουμε τα αγκάθια της τριανταφυλλιάς, έτσι και από τα κείμενα αυτά θα πάρουμε ό,τι είναι χρήσιμο και θα προφυλάξουμε τον εαυτό μας από ό,τι είναι επιζήμιο».* **Απόσπασμα από την επιστολή «Προς τους νέους», Μέγας Βασίλειος**

Στο επεισόδιο ακούγονται αποσπάσματα από: Ευριπίδης, *Ιππόλυτος*

Ευριπίδης, *Ελένη*

Όμηρος, *Ιλιάδα*

Ιουλιανός, *Μισοπώγων*

Μέγας Βασίλειος, *Λόγοι, Επιστολές*

Κ. Π. Καβάφης, *Στα περίχωρα της Αντιόχειας*

Μέγας Βασίλειος, *Ομιλία εις το ρητόν του κατά Λουκάν Ευαγγελίου “καθελώ μου τας αποθήκας και μείζονας οικοδομήσω” και Περί πλεονεξίας, 7*

Μέγας Βασίλειος, *Απόσπασμα από την Επιστολή Προς Νέους*

Μέγας Βασίλειος, *Επιστολή στον Ιουλιανό*

Μέγας Βασίλειος, *Ασκητικές Διατάξεις*

**Σκηνοθεσία:** Μαρία Χατζημιχάλη-Παπαλιού.  
**Σενάριο:** Λένα Βουδούρη.  
**Μοντάζ:** Γιάννης Τσιτσόπουλος.  
**Διεύθυνση φωτογραφίας:** Βαγγέλης Κουλίνος.  
**Πρωτότυπη μουσική:** Μάριος Αριστόπουλος.  
**Αφήγηση:** Κώστας Καστανάς.

**Έρευνα:** π. Γεώργιος Μεταλληνός (ομότιμος καθηγητής Πανεπιστημίου Αθηνών), Ιόλη Καλαβρέζου (Dumbarton Oaks - καθηγήτρια της Ιστορίας της Βυζαντινής Τέχνης στο Πανεπιστήμιο του Harvard, ΗΠΑ), Κωνσταντίνος Γανωτής (φιλόλογος), Μαρίνα Κολοβοπούλου (λέκτορας Ιστορίας Δογμάτων, Τμήμα Θεολογίας Πανεπιστημίου Αθηνών), Νίκος Ξιώνης (λέκτορας Δογματικής, Τμήμα Θεολογίας Πανεπιστημίου Αθηνών), Κωνσταντίνος Κορναράκης (επίκουρος καθηγητής Πανεπιστημίου Αθηνών), Ανδριάνα Ζέπου (θεολόγος), Γιώργος Τσούπρας (καθηγητής Θεολογίας).

**08:00 ΘΕΙΑ ΛΕΙΤΟΥΡΓΙΑ**

**10:30 Ο ΚΗΠΟΣ ΜΕ ΤΑ ΑΓΑΛΜΑΤΑ - ΕΡΤ ΑΡΧΕΙΟ (Ε) WEBTV**

**Παιδική σειρά, παραγωγής 1981**

**Eπεισόδιο** **2ο.** Η Λενιώ γράφει στον πατέρα της και του εξιστορεί τα γεγονότα μετά την αποκάλυψη του αγάλματος. Τα παιδιά περνούν πλέον το μεγαλύτερο μέρος της ημέρας τους στον κήπο του συμβολαιογράφου, όπου βρίσκονται προσωρινά τα αγάλματα.

Στο μεταξύ, φτάνει ο πατέρας της Φιλίτσας και όλο το χωριό πηγαίνει να τον υποδεχτεί.

**11:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο** **2ο.** Ο Ντίνος δεν ξέρει τι ν' αποφασίσει. Τη φυλακή ή την παντρειά; Και οι δύο λύσεις του φαίνονται πολύ ανεπιθύμητες και ιδιαίτερα η δεύτερη. Ο συνεργάτης του Ανάργυρος, τον παροτρύνει να παντρευτεί για να μη χάσει την κληρονομιά και προσφέρεται να του γνωρίσει την κόρη του.

**11:30 ΕΛΛΗΝΙΚΗ ΣΕΙΡΑ (Ε)**

**«Κι όμως είμαι ακόμα εδώ»**

**Επεισόδια 3ο και 4ο**

**13:00 Ο ΕΡΩΤΑΣ ΤΩΝ ΠΡΩΤΩΝ ΠΛΑΝΩΝ (Ε)**

**«Τώνια Μαρκετάκη»**

**14:00 ΜΕΣΟΓΕΙΟΣ (Ε) WEBTV**

***(MEDITERRANEA)***   
**Μουσική σειρά ντοκιμαντέρ με τον Κωστή Μαραβέγια.**

**«Βόρεια Ιταλία»**

Το μουσικό ταξίδι στη **Μεσόγειο** συνεχίζεται στον χιονισμένο **ιταλικό Βορρά,** στο πιο «ευρωπαϊκό» κομμάτι της, κατά τα άλλα, μεσογειακής Ιταλίας.

Στον πλούσιο βιομηχανικό Βορρά, με τη μακρά και σημαντική αστική παράδοση συναντάμε μουσικούς διεθνούς βεληνεκούς.

Στο **Μιλάνο,** συναντάμε με τον **Κωστή Μαραβέγια** τον ιδιόρρυθμο τραγουδοποιό **Vinicio Capossela,** που έχει αποκτήσει ιδιαίτερη σχέση με την Ελλάδα, μας υποδέχεται, μας αποκαλύπτει τη… ρεμπέτικη πλευρά του και μας συστήνει στους φίλους του.

Στην ίδια πόλη μάς υποδέχεται ο **Ludovico Einaudi,** ένας από τους πιο σημαντικούς συνθέτες κινηματογραφικής και μινιμαλιστικής μουσικής που συνεχίζουν την παράδοση των σπουδαίων Ιταλών συνθετών για τον κινηματογράφο, με διεθνή καριέρα και αναγνώριση.

Στην **Τοσκάνη** συναντάμε τον κορυφαίο μουσικό και σημαντικό κεφάλαιο της ιταλικής μουσικής παράδοσης (από τον Βορρά μέχρι τον Νότο…) **Riccardo Tesi,** τον σημαντικότερο και πλέον σεβαστό απ’ όλους δεξιοτέχνη του organetti, του διατονικού ακορντεόν.

Στη μεσαιωνική **Άλμπα** συναντάμε τον τραγουδοποιό **Gianmaria Testa** που τα τραγούδια του απηχούν μικρές ιστορίες καθημερινών ανθρώπων και εικόνες τις οποίες διηγείται με οξυδέρκεια και χιούμορ. Ένας σύγχρονος τροβαδούρος που συνταιριάζει τις παραδόσεις της Ιταλίας με την τζαζ, την μπόσα νόβα και το τάνγκο.

Τέλος, στη **Ρώμη,** συναντάμε τον **Mario Tronco** και την περίφημη **L’Orchestra Di Piazza Vittorio,** μία ορχήστρα με μέλη μετανάστες απ’ όλο τον κόσμο που εκφράζονται δημιουργικά μέσα από την Τέχνη.

Γιατί η μουσική είναι, τελικά, η κοινή μας πατρίδα.

Και μας ενώνει, όπως η **Μεσόγειος.**

**Παρουσίαση:**Κωστής Μαραβέγιας

**Σκηνοθεσία-σενάριο:** Πάνος Καρκανεβάτος

**Παραγωγή:** ΕΡΤ

**Εκτέλεση παραγωγής:** Vergi Film Productions

**15:00 ΟΙ ΜΟΥΣΙΚΟΙ ΤΟΥ ΚΟΣΜΟΥ (Ε)**

**«Βαρκελώνη» Β' Μέρος**

**16:00 ΕΛΛΗΝΙΚΗ ΣΕΙΡΑ (Ε)**

**«Ζακέτα να πάρεις» Επεισόδιο 2ο**

**17:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο** **2ο.** Ο Ντίνος δεν ξέρει τι ν' αποφασίσει. Τη φυλακή ή την παντρειά; Και οι δύο λύσεις του φαίνονται πολύ ανεπιθύμητες και ιδιαίτερα η δεύτερη. Ο συνεργάτης του Ανάργυρος, τον παροτρύνει να παντρευτεί για να μη χάσει την κληρονομιά και προσφέρεται να του γνωρίσει την κόρη του.

**17:35 ΕΝΤΟΣ ΑΤΤΙΚΗΣ (Ε) WEBTV**

**Με τον Χρήστο Ιερείδη**

Ελάτε να γνωρίσουμε -και να ξαναθυμηθούμε- τον πρώτο νομό της χώρας. Τον πιο πυκνοκατοικημένο αλλά ίσως και τον λιγότερο χαρτογραφημένο.

Η Αττική είναι όλη η Ελλάδα υπό κλίμακα. Έχει βουνά, έχει θάλασσα, παραλίες και νησιά, έχει λίμνες και καταρράκτες, έχει σημαντικές αρχαιότητες, βυζαντινά μνημεία και ασυνήθιστα μουσεία, κωμοπόλεις και γραφικά χωριά και οικισμούς, αρχιτεκτονήματα, φρούρια, κάστρα και πύργους, έχει αμπελώνες, εντυπωσιακά σπήλαια, υγροτόπους και υγροβιότοπους, εθνικό δρυμό.

Έχει όλα εκείνα που αποζητούμε σε απόδραση -έστω διημέρου- και ταξιδεύουμε ώρες μακριά από την πόλη για να απολαύσουμε.

Η εκπομπή «Εντός Αττικής», προτείνει αποδράσεις -τι άλλο;- εντός Αττικής.

Περίπου 30 λεπτά από το κέντρο της Αθήνας υπάρχουν μέρη που δημιουργούν στον τηλεθεατή-επισκέπτη την αίσθηση ότι βρίσκεται ώρες μακριά από την πόλη. Μέρη που μπορεί να είναι δύο βήματα από το σπίτι του ή σε σχετικά κοντινή απόσταση και ενδεχομένως να μην έχουν πέσει στην αντίληψή του ότι υπάρχουν.

Εύκολα προσβάσιμα και με το ελάχιστο οικονομικό κόστος, καθοριστική παράμετρος στον καιρό της κρίσης, για μια βόλτα, για να ικανοποιήσουμε την ανάγκη για αλλαγή παραστάσεων.

Τα επεισόδια της σειράς σαν ψηφίδες συνθέτουν ένα μωσαϊκό, χάρη στο οποίο αποκαλύπτονται γνωστές ή πλούσιες φυσικές ομορφιές της Αττικής.

**«Λαύριο» (Α΄ μέρος)**

**Λαύριο:** η πύλη της Αττικής στο Αιγαίο. Ένα στεριανό καράβι. Μια παραθαλάσσια πόλη με μακραίωνη Ιστορία, με πολλές και κρυφές χάρες.

Με ωραία εσπλανάδα, έναν οικιστικό πυρήνα με κτίρια αρχιτεκτονικής του 19ου αιώνα, με συνοικίες άλλων εποχών, με πολλές επιλογές διασκέδασης.

Το Λαύριο ήταν το **νομισματοκοπείο**της αρχαίας Αθήνας. Τα αρχαία ορυχεία της **Λαυρεωτικής,** από τα οποία γίνονταν εξορύξεις αργυρούχου μολύβδου -ο άργυρος ήταν η πρώτη ύλη για το αθηναϊκό τετράδραχμο- είχαν ένα δίκτυο από σήραγγες συνολικού μήκους 80 χιλιομέτρων.

Αν εκείνη την εποχή η Λαυρεωτική ήταν ένα απέραντο ορυχείο, στους νεότερους χρόνους η πόλη που αναπτύχθηκε οφείλεται στη Γαλλική Εταιρεία Μεταλλείων -μετέπειτα ελληνική εταιρεία.

Πολλά από τα σημερινά κτίρια της πόλης -ορισμένα λειτουργούν ως χώροι εστίασης- στο πρόσφατο παρελθόν είχαν άλλη χρήση που δεν το βάζει ο νους.

Οι βόλτες στις γειτονιές του Λαυρίου, είναι ταυτόχρονα μικρά ταξίδια στο χρόνο, τότε που το σημερινό ΚΕΠ, στην πλατεία, ήταν ξενοδοχείο, το σημερινό πνευματικό κέντρο στέγαζε τις ορχήστρες και τις χορωδίες των μεταλλωρύχων, και κατόπιν το πρώτο δημοτικό σχολείο. Κτίριο αποκατεστημένο, που χρησιμοποιείται ως εστιατόριο, ήταν στις αρχές του 19ου αιώνα η τράπεζα των μεταλλείων.

Το Λαύριο δεν είναι μόνο ένα λιμάνι που εξυπηρετεί, ακτοπλοϊκώς, κυρίως τα κοντινά Κυκλαδονήσια, την **Τζιά**και την **Κύθνο.** Είναι ένα στεριανό νησί. Ανοιχτό να το ανακαλύψεις.

**«Λαύριο» (Β΄ μέρος)**

Όσο ενδιαφέρον έχει ο αστικός πυρήνας του **Λαυρίου,** άλλο τόσο έχει και η ευρύτερη περιοχή.

Αφού περπατήσεις στις γειτονιές του, που δημιούργησαν οι εργάτες των ορυχείων πριν από περίπου έναν αιώνα και κάποιοι διατηρούνται όπως και τότε, σχεδόν τέσσερα χιλιόμετρα έξω από την πόλη, δίπλα στη θάλασσα είναι το σημαντικό θέατρο ενός από τους σημαντικότερους δήμους της αρχαίας Αθήνας, του **Θορικού.**

Μοναδικό στο είδος του, έχει σχήμα τόξου, προσφέρει θέα στο Λαύριο, το Αιγαίο και τα κοντινά Κυκλαδονήσια, ενώ δίπλα από τις κερκίδες του υπάρχουν είσοδοι αρχαίων μεταλλείων και χειροποίητα -επίσης αρχαία- πλυντήρια εξορύξεων.

Στον εσωτερικό δρόμο Λαυρίου-Αναβύσσου, η **Καμάριζα** ήταν η «καρδιά» των μεταλλείων, όχι μόνο στην αρχαιότητα, αλλά και στους νεότερους χρόνους.

Ο **Κώστας Τζανής,** με τις διηγήσεις του σε «ταξιδεύει» στην εποχή που κάθε πρωί με μια λάμπα ασετιλίνης έμπαινε στα έγκατα της γης, μαζί με χιλιάδες άλλους μεταλλωρύχους, σε αρχαίες στοές, ανοίγοντας με τη σειρά τους νέες σήραγγες σε αναζήτηση κοιτασμάτων αργυρούχου μολύβδου.  Έπαιζαν τη ζωή τους κορώνα- γράμματα.

Από την πλούσια σε ιστορία  Καμάριζα, αρχίζει δρόμος που διασχίζει τον **Εθνικό Δρυμό Σουνίου.** Λίγο μετά τα τελευταία σπίτια της, το **Χάος**θα σε εντυπωσιάσει.

**Επιμέλεια-παρουσίαση:** Χρήστος Ν.Ε. Ιερείδης.

**Σκηνοθεσία:** Γιώργος Γκάβαλος.

**Διεύθυνση φωτογραφίας:** Διονύσης Πετρουτσόπουλος.

**Ηχοληψία:**  Κοσμάς Πεσκελίδης.

**Διεύθυνση παραγωγής:** Ζωή Κανελλοπούλου.

**Παραγωγή:** Άννα Κουρελά- View Studio.

**18:00**  **ΕΥΡΩΠΑΪΚΟ ΠΡΩΤΑΘΛΗΜΑ ΚΟΛΥΜΒΗΣΗΣ 25άρας ΠΙΣΙΝΑΣ** **(Z)**

**Απευθείας μετάδοση από το Βουκουρέστι**

**6η Μέρα**

**20:00 ΟΙ ΕΚΠΟΜΠΕΣ ΠΟΥ ΑΓΑΠΗΣΑ (Ε)**

**«Διονύσης Παπαγιαννόπουλος»**

**21:00 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ**

**«Το Μινόρε της Αυγής» Α' Κύκλος**

**Επεισόδια 3ο και 4ο**

**22:45 TRACES – Β΄ ΚΥΚΛΟΣ (E)** **WEBTV GR ERTflix**

**Αστυνομική-δραματική σειρά μυστηρίου, παραγωγής Ηνωμένου Βασιλείου 2022**

**(Β΄ Κύκλος) - Επεισόδιο 3ο.**Το έργο που καλείται να φέρει σε πέρας ο ΜακΚίνβεν γίνεται όλο και πιο δύσκολο, ειδικά τώρα που η σύζυγός του, η Άζρα, συμμετέχει στην έρευνα.

**(Β΄ Κύκλος) - Επεισόδιο 4ο.**Δύο ύποπτοι προσπαθούν να παραπλανήσουν την αστυνομία και να οδηγήσουν την έρευνα σε λάθος μονοπάτια, καθώς ο ΜακΚίνβεν και η Σάρα επηρεάζονται έντονα από τα συναισθήματά τους.

Η αδυναμία της Κάθι να επικοινωνήσει αποτελεί σοβαρό πρόβλημα.

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**00:45 ΜΕΣΟΓΕΙΟΣ (Ε) ημέρας**

**01:45 ΟΙ ΜΟΥΣΙΚΟΙ ΤΟΥ ΚΟΣΜΟΥ(Ε) ημέρας**

**02:40 ΖΑΚΕΤΑ ΝΑ ΠΑΡΕΙΣ (Ε) ημέρας**

**03:40 ΤΟ ΜΙΝΟΡΕ ΤΗΣ ΑΥΓΗΣ (Ε) ημέρας**

**05:10 Ο ΕΡΩΤΑΣ ΤΩΝ ΠΡΩΤΩΝ ΠΛΑΝΩΝ (Ε) ημέρας**

**06:00 ΕΚΠΟΜΠΕΣ ΠΟΥ ΑΓΑΠΗΣΑ (Ε) ημέρας**

**ΣΑΒΒΑΤΟ 16 ΔΕΚΕΜΒΡΙΟΥ 2023**

**........................................................**

**07:00 ΑΠΟ ΠΕΤΡΑ ΚΑΙ ΧΡΟΝΟ (Ε) WEBTV**

Σειρά ντοκιμαντέρ, που εξετάζει σπουδαίες ιστορικές και πολιτιστικές κοινότητες του παρελθόντος.

Χωριά βγαλμένα από το παρελθόν, έναν κόσμο χθεσινό μα και σημερινό συνάμα.

Μέρη με σημαντική ιστορική, φυσική, πνευματική κληρονομιά που ακόμα και σήμερα στέκουν ζωντανά στο πέρασμα των αιώνων.

**«Ξάνθη»**

Η Ξάνθη κατά τον Στράβωνα έχει ρίζες στο απώτατο παρελθόν. Η υπερβόρεια κατά τον Εκαταίο Ελλάδα, με διαχρονία στον πολιτισμό και στην παράδοση.

Η παλιά πόλη είναι σήμερα η αισθητική πρόταση για το πού και πώς πρέπει να ζουν και να πορεύονται οι άνθρωποι.

**Παρουσίαση:** Λευτέρης Ελευθεριάδης

**Σκηνοθεσία-σενάριο:** Ηλίας Ιωσηφίδης

**Έρευνα:** Κατερίνα Κωστάκου

**Μουσική:** Κλέαρχος Ρεμπούτσικας

**07:30 ΔΕΝ ΕΙΣΑΙ ΜΟΝΟΣ (Ε)**

**«Η πορεία του ορθόδοξου μοναχισμού»**

**08:30 ΤΟΠΙΚΕΣ ΚΟΥΖΙΝΕΣ (Ε)**

**«Σύκα Κύμης»**

**09:30 ΑΠΟΝΤΕΣ (Ε)**

**«Μάριος Τόκας» - Β' Μέρος**

**10:30 Ο ΚΗΠΟΣ ΜΕ ΤΑ ΑΓΑΛΜΑΤΑ - ΕΡΤ ΑΡΧΕΙΟ (Ε) WEBTV**

**Παιδική σειρά, παραγωγής 1981**

**Eπεισόδιο** **3ο.** Τα παιδιά επισκέπτονται έναν καταυλισμό Τσιγγάνων. Στη συνέχεια, συγκεντρώνονται στον κήπο με τα αγάλματα, όπου πηγαίνει και ο δάσκαλός τους, που τους λέει σημαντικά πράγματα για τους καινούργιους τους μαρμάρινους φίλους. Τους εξηγεί ότι ανήκουν στην προ κλασική εποχή, τους μιλά για τα αριστουργήματα της αρχαιότητας, ενώ παράλληλα τους δίνει χρήσιμες συμβουλές για τη ζωή τους, τονίζοντάς τους ότι μόνο με τη μόρφωση θα μπορέσουν να πάνε μπροστά. Παράλληλα, ο Βασιλάκης πιάνει δουλειά στο καφενείο. Εκεί μαθαίνει ότι οι υπεύθυνοι της Αρχαιολογικής Υπηρεσίας έχουν ήδη φτάσει στο χωριό για να δουν τα αγάλματα, τα οποία σύντομα θα τα πάρουν από εκεί. Θορυβημένος ειδοποιεί και τα υπόλοιπα παιδιά…

**11:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο** **3ο.** Ο Ντίνος προσπαθεί να βελτιώσει την εμφάνισή του, αγοράζοντας μοντέρνα ρούχα. Όταν όμως βλέπει τον εαυτό του στον καθρέφτη, πιστεύει ότι μοιάζει με παραδείσιο πουλί! Αποφασίζει να συνοδεύσει τη Ράνια, την κόρη του Ανάργυρου, σε μία ντίσκο.

Εκείνη όμως, βρίσκεται με τη συντροφιά της Σύλβια.

**11:30 ΕΛΛΗΝΙΚΗ ΣΕΙΡΑ (Ε)**

**«Κι όμως είμαι ακόμα εδώ»**

**Επεισόδια 5ο και 6ο**

**13:00 Ο ΕΡΩΤΑΣ ΤΩΝ ΠΡΩΤΩΝ ΠΛΑΝΩΝ (Ε)**

**«Κώστας Καραγιάννης»**

**14:00 ΜΕΣΟΓΕΙΟΣ (Ε)**

**«Κρήτη»**

**15:00 ΟΙ ΜΟΥΣΙΚΟΙ ΤΟΥ ΚΟΣΜΟΥ (Ε)**

**«Ολλανδία, Τσιγγάνοι»**

**16:00 ΕΛΛΗΝΙΚΗ ΣΕΙΡΑ (Ε)**

**«Ζακέτα να πάρεις» Επεισόδιο 3ο**

**17:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο** **3ο.** Ο Ντίνος προσπαθεί να βελτιώσει την εμφάνισή του, αγοράζοντας μοντέρνα ρούχα. Όταν όμως βλέπει τον εαυτό του στον καθρέφτη, πιστεύει ότι μοιάζει με παραδείσιο πουλί! Αποφασίζει να συνοδεύσει τη Ράνια, την κόρη του Ανάργυρου, σε μία ντίσκο.

Εκείνη όμως, βρίσκεται με τη συντροφιά της Σύλβια.

**17:30 ΕΛΛΗΝΙΚΗ ΣΕΙΡΑ (Ε)**

**«Κι όμως είμαι ακόμα εδώ»**

**Επεισόδια 5ο και 6ο**

**19:00 ΟΙ ΕΛΛΗΝΕΣ (Ε)**

**«Στέλιος Χατζηιωάννου»**

**20:00 ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ (Ε) WEBTV**

Σειρά εκπομπών στην οποία ο δημοσιογράφος **Φρέντυ Γερμανός,** συμπληρώνοντας πορεία 25 χρόνων στην ελληνική τηλεόραση, παρουσιάζει μια ανθολογία από τις παλαιότερες εκπομπές του.

**«Χρήστος Χαιρόπουλος»**

Ο **Φρέντυ Γερμανός** θυμάται το αφιέρωμα στον μουσικοσυνθέτη **Χρήστο Χαιρόπουλο** που γιόρτασαν μαζί του μισό αιώνα ερωτικής μουσικής, προβάλλοντας μουσικά στιγμιότυπα της ζωής του. Η εκπομπή αρχίζει ένα αποκριάτικο βράδυ, με την είσοδο του συνθέτη στο στούντιο, ενώ ακούγεται το κλασικό αποκριάτικο τραγούδι του «Γυναίκες, γυναίκες».

Ο μουσικοσυνθέτης Χρήστος Χαιρόπουλος υποδέχεται μαζί με τον Φρέντυ Γερμανό τους τραγουδιστές **Ελπίδα, Πασχάλη, Λήδα, Μαρίνα** και **Μαριάννα Τόλη.**

Το σπάνιο αυτό αφιέρωμα στην πιο τρυφερή και μελωδική περίοδο της ελληνικής μουσικής παρουσιάζει μέσα από τα 50 χρόνια διαδρομής του αυνθέτη τα χαρακτηριστικότερα τραγούδια του. Ακούγεται το τραγούδι «Γυναίκες, γυναίκες» σε δύο εκδοχές ερμηνευμένο από την Πάολα, ενώ στη συνέχεια η Μαριάννα Τόλη τραγουδάει, συνοδεία του συνθέτη, τη μεγάλη επιτυχία της εποχής. Ακολουθεί η ερμηνεία του Πασχάλη στο τραγούδι «Η Ψαροπούλα», ενώ στη συνέχεια ακούγεται η Στέλλα Γκρέκα και η Κάκια Μενδρή στο τραγούδι «Έλα γι’ απόψε μόνο γι’ απόψε».

Στο πλατό ζωντανεύει την ίδια εποχή η Ελπίδα με την ερμηνεία του συγκεκριμένου τραγουδιού. Το «Δεν πειράζει» ερμηνεύει η Μαρίνα, ενώ η Λήδα, ολοκληρώνοντας το μουσικό χάπενινγκ, τραγουδάει τη μεγάλη επιτυχία της μητέρας της, Δανάης Στρατηγοπούλου, «Της φαντασίας το καράβι» σε στίχους Αιμίλιου Σαββίδη.

Τα πέντε αστέρια του ελληνικού πενταγράμμου κλείνουν το μικρό αφιέρωμα για τα 50 χρόνια του Χρήστου Χαιρόπουλου με το τραγούδι του «Αγαπημένε μας χρόνια πολλά».

**Παρουσίαση:** Φρέντυ Γερμανός

**21:00 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ**

**«Το Μινόρε της Αυγής» Α' Κύκλος**

**Επεισόδια 5ο και 6ο**

**22:45 TRACES – Β΄ ΚΥΚΛΟΣ (E)** **WEBTV GR ERTflix**

**Αστυνομική-δραματική σειρά μυστηρίου, παραγωγής Ηνωμένου Βασιλείου 2022**

**(Β΄ Κύκλος) - Επεισόδιο 5ο.**Η Έμα και ο Ντάνιελ έχουν εξαφανιστεί από την περιοχή. Η καθηγήτρια Τόρενς εξακολουθεί να έχει προβλήματα με τον πρύτανη αλλά και με μία φοιτήτριά της. Ο αρχιφύλακας ΜακΚίνβεν παραδέχεται στη γυναίκα του ότι είναι ερωτευμένος με την καθηγήτρια Σάρα Γκόρντον.

**(Β΄ Κύκλος) - Επεισόδιο 6ο (τελευταίο).**Κάποιος αγοράζει ένα γιλέκο. Ένας σκύλος παίζει στην παραλία. Μια μπάντα παίζει για τον κόσμο που συγκεντρώνεται σιγά-σιγά. Η καθηγήτρια Τόρενς επικοινωνεί. Η τριάδα Σάρα – Νιλ – Άζρα αναζητούν λύσεις, ενώ ο βομβιστής εκφωνεί το μανιφέστο του.

**00:45 ΟΙ ΕΛΛΗΝΕΣ - ΕΡΤ ΑΡΧΕΙΟ (Ε) WEBTV**

**«Στέλιος Χατζηιωάννου»**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**01:45 ΜΕΣΟΓΕΙΟΣ (Ε) ημέρας**

**02:45 ΜΟΥΣΙΚΟΙ ΤΟΥ ΚΟΣΜΟΥ(Ε) ημέρας**

**03:45 ΖΑΚΕΤΑ ΝΑ ΠΑΡΕΙΣ (Ε) ημέρας**

**04:30 ΤΟ ΜΙΝΟΡΕ ΤΗΣ ΑΥΓΗΣ (Ε) ημέρας**

**06:00 ΟΙ ΕΚΠΟΜΠΕΣ ΠΟΥ ΑΓΑΠΗΣΑ (Ε) ημέρας**

**ΚΥΡΙΑΚΗ 17 ΔΕΚΕΜΒΡΙΟΥ 2023**

**.........................................................**

**07:00 ΔΕΝ ΕΙΣΑΙ ΜΟΝΟΣ (Ε)**

**«Η ουτοπία της εξουσίας»**

**08:00 ΘΕΙΑ ΛΕΙΤΟΥΡΓΙΑ**

**10:30 Ο ΚΗΠΟΣ ΜΕ ΤΑ ΑΓΑΛΜΑΤΑ - ΕΡΤ ΑΡΧΕΙΟ (Ε) WEBTV**

**Παιδική σειρά, παραγωγής 1981**

**Eπεισόδιο** **4ο.** Τα παιδιά κάνουν βάρδιες στην κήπο με τα αγάλματα, θορυβημένα από την έλευση των αρχαιολόγων. Παράλληλα, αρχίζει και το πανηγύρι του χωριού και περνούν ξέγνοιαστες στιγμές. Σε μέγα θέμα της παρέας εξελίσσεται και ο αρραβώνας της Χρυσούλας με τον Παύλο, τον οποίο παρακολουθούν στα κρυφά. Ο Αρτέμης πηγαίνει την καινούργια Γερμανίδα φίλη του στον κήπο με τ’ αγάλματα. Μπορεί να μην γνωρίζουν ο ένας τη γλώσσα του άλλου, καταφέρνουν όμως και να συνεννοηθούν και να περάσουν όμορφες στιγμές μαζί. Εκείνη την ώρα φτάνουν και οι αρχαιολόγοι, τους οποίους βλέπουν να φωτογραφίζουν τα αγάλματα…

**11:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο** **4ο.** Ο Ντίνος, ξενυχτισμένος και ζαλισμένος από την περιπέτειά του στην ντίσκο, προσπαθεί να καταλάβει γιατί η θυρωρός, ο χασάπης και ο μανάβης του φέρονται με μεγάλη γενναιοδωρία και ευγένεια. Πιστεύει ότι τον κοροϊδεύουν. Δεν έχει, φαίνεται, συνειδητοποιήσει ότι χάρη στην κληρονομιά μπορεί να γίνει περιζήτητος πελάτης και, ακόμα περισσότερο, περιζήτητος γαμπρός.

**11:30 ΕΛΛΗΝΙΚΗ ΣΕΙΡΑ (Ε)**

**«Κι όμως είμαι ακόμα εδώ»**

**Επεισόδια 7ο και 8ο**

**13:00 Ο ΕΡΩΤΑΣ ΤΩΝ ΠΡΩΤΩΝ ΠΛΑΝΩΝ (Ε)**

**«Γρηγόρης Γρηγορίου»**

**14:00 ΜΕΣΟΓΕΙΟΣ (Ε)**

**«Λισαβόνα»**

**15:00 ΟΙ ΜΟΥΣΙΚΟΙ ΤΟΥ ΚΟΣΜΟΥ (Ε)**

**«Ζανζιβάρη, Φεστιβάλ Μουσικής Σουαχίλι»**

**16:00 ΕΛΛΗΝΙΚΗ ΣΕΙΡΑ (Ε)**

**«Ζακέτα να πάρεις»**

**Επεισόδιο 4ο**

**17:00 Η ΑΛΕΠΟΥ ΚΑΙ Ο ΜΠΟΥΦΟΣ - ΕΡΤ ΑΡΧΕΙΟ (Ε) WEBTV**

**Κωμική σειρά, παραγωγής 1987**

**Eπεισόδιο** **4ο.** Ο Ντίνος, ξενυχτισμένος και ζαλισμένος από την περιπέτειά του στην ντίσκο, προσπαθεί να καταλάβει γιατί η θυρωρός, ο χασάπης και ο μανάβης του φέρονται με μεγάλη γενναιοδωρία και ευγένεια. Πιστεύει ότι τον κοροϊδεύουν. Δεν έχει, φαίνεται, συνειδητοποιήσει ότι χάρη στην κληρονομιά μπορεί να γίνει περιζήτητος πελάτης και, ακόμα περισσότερο, περιζήτητος γαμπρός.

**17:30 ΕΛΛΗΝΙΚΗ ΣΕΙΡΑ (Ε)**

**«Κι όμως είμαι ακόμα εδώ»**

**Επεισόδια 7ο και 8ο**

**19:00 ΟΙ ΚΕΡΑΙΕΣ ΤΗΣ ΕΠΟΧΗΣ ΜΑΣ (Ε)**

**«Ζοζέ Σαραμάγκου»**

**20:00 ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ  (E)**   **WEBTV GR ERTflix**

**Ο Φρέντυ Γερμανός παρουσιάζει μια ανθολογία από τις εκπομπές του.**

**«Οι απλοί άνθρωποι, Τζίμης ο Τίγρης και Καπετάν Γιώργης»**

Στην εκπομπή αυτή προβάλλονται οι παλαιότερες συνεντεύξεις δύο ανδρών που με την απλότητα και ανεπιτήδευτη χαρισματικότητά τους γοήτευσαν τον τηλεοπτικό φακό, του υπαίθριου παλαιστή **Τζίμη του Τίγρη** και του Μακεδονομάχου **Καπετάνιου Γιώργη.**

Ο **Τζίμης ο Τίγρης,** μιλώντας στην καθαρεύουσα, περιγράφει στον **Φρέντυ Γερμανό** τον τρόπο με τον οποίο επιλέγει τις περιοχές των παραστάσεων, τις δυσκολίες που αντιμετωπίζει κατά τη διάρκεια των ασκήσεων, ενώ ακόμα σχολιάζει το τραγούδι «Ο Τζίμης ο πρωταθλητής» που έχει γραφτεί για εκείνον από τον συνθέτη Μίμη Πλέσσα και τον στιχουργό Κώστα Βίρβο, και την ταινία «Τζίμης ο Τίγρης» του Παντελή Βούλγαρη με πρωταγωνιστή τον Σπύρο Καλογήρου, παρουσία του **Κώστα Βίρβου** και του **Σπύρου Καλογήρου** στην εκπομπή.

Ακολουθεί η συνέντευξη του Μακεδονομάχου Καπετάνιου **Γιώργη Αργυρίου** από το Κιλκίς, ο οποίος με γλαφυρό τρόπο αφηγείται περιστατικά από τη ζωή του, τη συμμετοχή του στον Μακεδονικό Αγώνα, την απελευθέρωση της Μυτιλήνης, την εγκατάστασή του στο Κιλκίς κ.ά.

**Παρουσίαση:** Φρέντυ Γερμανός

**21:00 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ (Ε)**

**«Το Μινόρε της Αυγής» Α' Κύκλος**

**Επεισόδια 7ο και 8ο**

**22:45 ΞΕΝΗ ΣΕΙΡΑ**

**00:45 ΟΙ ΚΕΡΑΙΕΣ ΤΗΣ ΕΠΟΧΗΣ ΜΑΣ (Ε) WEBTV**

**«Ζοζέ Σαραμάγκου»**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**01:45 ΜΕΣΟΓΕΙΟΣ (Ε) ημέρας**

**02:45 ΟΙ ΜΟΥΣΙΚΟΙ ΤΟΥ ΚΟΣΜΟΥ(Ε) ημέρας**

**03:45 ΖΑΚΕΤΑ ΝΑ ΠΑΡΕΙΣ (Ε) ημέρας**

**04:30 ΤΟ ΜΙΝΟΡΕ ΤΗΣ ΑΥΓΗΣ (Ε) ημέρας**

**06:00 ΕΚΠΟΜΠΕΣ ΠΟΥ ΑΓΑΠΗΣΑ (Ε) ημέρας**

**Επίσης, σημειώνεται ότι την ΤΕΤΑΡΤΗ 13/12/2023, στις 21:00, στην εκπομπή «ΚΑΛΛΙΤΕΧΝΙΚΟ ΚΑΦΕΝΕΙΟ» (Ε) προγραμματίστηκε το επεισόδιο όπου καλεσμένοι ήταν ο Νίκος Ξανθόπουλος, η Άντζελα Ζήλεια και η Κατερίνα Βασιλάκου.**

Το επεισόδιο αρχίζει με προβολή αποσπάσματος από μελοδραματική ταινία του ελληνικού κινηματογράφου, στην οποία παίζει ο **Νίκος Ξανθόπουλος.** Αρχικά ο **Βασίλης Τσιβιλίκας** ρωτά τον ηθοποιό για το πώς αντιμετωπίζει περασμένες του επιτυχίες. Συζητούν για το μελόδραμα και ο Ξανθόπουλος αρνείται τη συγκεκριμένη ετικέτα, ενώ παράλληλα επισημαίνει τη σχέση του μελοδράματος και της ελληνικής τηλεόρασης αλλά και κοινωνίας.

Ο **Μίμης Πλέσσας** μιλά για τη μεγάλη επιτυχία του κινηματογραφικού είδους που συμμετείχε ο Ξανθόπουλος ως «λαϊκή επιτυχία». Ο **Κώστας Φέρρης** τοποθετεί το είδος αυτό στην απαρχή του ελληνικού κινηματογράφου. Αναφέρει την ταινία «Ξεριζωμένη γενιά» του 1968 και τον «Θίασο» του Αγγελόπουλου, ενώ ο Ξανθόπουλος μιλά για την απουσία της ταινίας αυτής από την ελληνική τηλεόραση. Στη συνέχεια, αναφέρεται στην υπόθεση της εν λόγω ταινίας αλλά και της συνέχειάς της, της «Οδύσσειας ενός ξεριζωμένου». Μιλά ακόμη για την ταύτιση του κοινού με τα πάθη του ήρωα.

Ο Μίμης Πλέσσας ρωτά τον Νίκο Ξανθόπουλο πώς νιώθει και πώς έχει βιώσει τον χαρακτηρισμό που του αποδόθηκε ως «το παιδί του λαού» και ακόμη πώς επίδρασε στην καριέρα του. Ο Νίκος Ξανθόπουλος αναλύει την έννοια του χαρακτηρισμού και εκφράζει το πώς ένιωσε και πώς επηρέασε ακόμη και τις κοινωνικές του σχέσεις. Mετά ο Βασίλης Τσιβιλίκας τον ρωτά γιατί δεν ασχολήθηκε με την πολιτική, δεδομένης της μεγάλης δημοφιλίας του. Ο ηθοποιός απαντά και εξηγεί τη θέση του.

Ο Κώστας Φέρρης μιλά για την προκατοχική και μετακατοχική Ελλάδα και τη φτώχεια, τη συγκατοίκησή του με τον Νίκο Ξανθόπουλο και άλλους, συνδέοντας τη ζωή του Νίκου Ξανθόπουλου με τη ζωή του μέσου, φτωχού Έλληνα της εποχής. Η σύνδεση αυτή εξηγεί και την επιτυχία του ηθοποιού στους ρόλους του, μέσα από το βίωμα. O Κώστας Φέρρης μιλά ακόμη και για την ταινία του Ξανθόπουλου «Το σπίτι της ηδονής» ως μία από τις καλύτερες ελληνικές ταινίες.  
  
Η **Κατερίνα Βασιλάκου** μιλά για τις ταινίες του ελληνικού μελοδράματος, τη θέση και τη σχέση της μαζί τους, ξεδιπλώνοντας τις κριτικές της σκέψεις για το είδος αλλά και το πώς αυτές άλλαξαν στην πορεία, παρακολουθώντας την εξέλιξη των ελληνικών ταινιών. Μιλά ακόμη, για τις περίπου 55 ταινίες στις οποίες έπαιξε.

H **Άντζελα Ζήλεια** μιλά για τις 30 ταινίες που έπαιξε αλλά και για την πρότερη καριέρα της στο τραγούδι και στο θέατρο. Αναφέρει τον Νίκο Τσιφόρο που την «ανακάλυψε» ως ηθοποιό. Εξηγεί γιατί την προτιμούσαν για τις δραματικές μελό ταινίες αλλά και πώς αλληλεπίδρασαν οι δύο διαφορετικές της καριέρες, της τραγουδίστριας και της ηθοποιού.

Ο Μίμης Πλέσσας συζητεί τώρα με τον Νίκο Ξανθόπουλο για τα τραγούδια που ερμήνευε στις ταινίες του και το γιατί δεν βγήκε ποτέ δίσκος με τα τραγούδια αυτά. Ο ηθοποιός αναφέρει πως είχε τραγουδήσει το «Ντιρλαντά» πριν από τον Διονύση Σαββόπουλο αλλά και τον «Γυάλινο κόσμο» πριν από τον Στέλιο Καζαντζίδη.

Η κουβέντα τώρα περιστρέφεται γύρω από τη θεατρική καριέρα της Κατερίνας Βασιλάκου, η οποία μιλά για τις σπουδές της, το Κρατικό Θέατρο Βορείου Ελλάδας και την καθιέρωση της περιοδείας ως θεατρικής πρακτικής. Αναφέρει περιστατικά και συνεργασίες από την καριέρα της στο θέατρο. O Βασίλης Τσιβιλίκας τη ρωτά γιατί ακολούθησε διαφορετικά είδη στο θέατρο και στον κινηματογράφο. Στην ίδια ερώτηση απαντά και ο Νίκος Ξανθόπουλος, που στη συνέχεια μιλά για έναν 25μελή θεατρικό θίασο που συμμετείχε.

Με τον Μίμη Πλέσσα στο πιάνο η Άντζελα Ζήλεια ερμηνεύει το βραβευμένο της «Καλώς όρισες έρωτα», το «Έλα», το «Κάποιο δειλινό», ενώ ο Ξανθόπουλος ερμηνεύει το «Έλα - Έλα» («Γύρισε σε περιμένω γύρισε»), μέρος του «Τα ματόκλαδά σου λάμπουν», το «Πετραδάκι- πετραδάκι» και το «Μη μαδάς τις μαργαρίτες».

Στο τελευταίο τμήμα του επεισοδίου ο Μίμης Πλέσσας υποδέχεται την τραγουδίστρια **Κλειώ Δενάρδου** που ερμηνεύει με τη συνοδεία του στο πιάνο τα: «Μαργαρίτα Μαγιοπούλα», «Πού να ’ναι ο ίσκιος σου Θεέ», «Δεν ήταν νησί», «Κάποιος γιορτάζει», «Η σκλάβα».

Σε όλη τη διάρκεια του επεισοδίου προβάλλονται πλάνα από ταινίες του ελληνικού κινηματογραφικού μελοδράματος, στις οποίες εμφανίζονται οι καλεσμένοι ηθοποιοί.

**Παρουσίαση:** Βασίλης Τσιβιλίκας, Μίμης Πλέσσας, Κώστας Φέρρης

**Ακόμη, την ΤΡΙΤΗ 19/12/2023, στις 20:00, στην εκπομπή «ΕΚΠΟΜΠΕΣ ΠΟΥ ΑΓΑΠΗΣΑ» προγραμματίστηκε το επεισόδιο «Αιμίλιος Βεάκης» (Ε)**

Η συγκεκριμένη εκπομπή του **Φρέντυ Γερμανού** ήταν αφιερωμένη στον **Αιμίλιο Βεάκη,** έναν από τους μεγαλύτερους Έλληνες ηθοποιούς. Το αφιέρωμα αρχίζει, ακούγοντας τη χαρακτηριστική φωνή του Αιμίλιου Βεάκη, από την ερμηνεία στον **«Οιδίποδα Τύραννο»** το 1919, που οφείλει την οριστική του καθιέρωση, με σκηνοθέτη τον **Φώτο Πολίτη.**

Ο **Φρέντυ Γερμανός** παραθέτει βιογραφικές πληροφορίες που αφορούν στη ζωή, στις καλλιτεχνικές και κοινωνικές αρετές του, που ήταν άρρηκτα δεμένες στην υποδειγματική του προσωπικότητα. Έλαμψε με το ταλέντο του στο πρώτο μισό του 20ού αιώνα, σφραγίζοντας με τις μοναδικές ερμηνείες του τα χρυσά χρόνια του νεοελληνικού θεάτρου. Σε μια εποχή μοναδική για τον πλούτο των μεγάλων ηθοποιών, ο Αιμίλιος Βεάκης ήταν, όπως ομολογούν οι συνάδελφοί του **Μαρία Αλκαίου, Νίκος Χατζίσκος, Αντιγόνη Βαλάκου, Τιτίκα Νικηφοράκη, Θάνος Κωτσόπουλος, Μάνος Κατράκης, Διονύσης Παπαγιαννόπουλος, Νίτσα Τσαγανέα, Σωτηρία Ιατρίδου, Δημήτρης Μαλαβέτας,** ο παραγωγός της ταινίας «Η φωνή της καρδιάς» **Φιλοποίμην Φίνος** και η σύζυγος του ηθοποιού **Σμαράγδα Βεάκη,** σπάνια περίπτωση δημιουργικότητας, ακεραιότητας και αγωνιστικότητας. Μιλούν για τις ερμηνευτικές του αποδόσεις, επισημαίνοντας ιδιαίτερα μία από τις σημαντικότερες παραστάσεις του στον **«Βασιλιά Ληρ»** και θυμούνται με συγκίνηση στιγμές από τη συνεργασία τους, μεταφέροντας μνήμες και εικόνες από κοινές συμμετοχές θεατρικών παραστάσεων και κινηματογραφικών ταινιών.

Η εκπομπή πλαισιώνεται από προβολές σε σημεία και γωνιές που άγγιξε ο Αιμίλιος Βεάκης, οδοιπορώντας το Ελληνικό Θέατρο και φθάνει στην οδό Κυψέλης, όπου έζησε μέχρι τον θάνατό του. Επίσης, προβάλλεται αποσπασματικό πλάνο από την κινηματογραφική ταινία «Η φωνή της καρδιάς», στην οποία συμμετείχε ο ηθοποιός και ακούγονται αποσπάσματα από το ημερολόγιο του Αιμίλιου Βεάκη, καθώς και ποιήματα από τη συλλογή του **«Τα τραγούδια της ταβέρνας».**

**Παρουσίαση:** Φρέντυ Γερμανός

**Τέλος, την ΤΕΤΑΡΤΗ 20/12/2023, στις 09:30 στην εκπομπή «ΤΑΞΙΔΙΑ ΣΤΗ ΜΝΗΜΗ» (Ε) θα μεταδοθεί το επεισόδιο με τον ΚΩΣΤΑ ΚΑΖΑΚΟ.**

**«Κώστας Καζάκος»**

Ο μεγάλος ηθοποιός **Κώστας Καζάκος** κάνει εκ βαθέων εξομολογήσεις για τη ζωή, για τα όνειρά του, για τους σημαντικούς ανθρώπους που γνώρισε και γενικότερα για την καθιέρωσή του στον χώρο της Τέχνης. Μιλά για τη ζωή του σε σημαντικά γι’ αυτόν μέρη, που έπαιξαν καθοριστικό ρόλο στην πορεία του.

Ξεκινώντας από τον **Πύργο,** τη γενέτειρά του, θυμάται τα δύσκολα παιδικά του χρόνια, τους γονείς του, τους φίλους του, τις δουλειές που έκανε παιδί ακόμα για να επιβιώσει, τις μεταθέσεις του πατέρα του λόγω πολιτικών φρονημάτων.

Δεύτερος σταθμός του η Αθήνα, και πιο συγκεκριμένα το **Θέατρο Τέχνης,** όπου γνώρισε τον **Κάρολο Κουν.** Στην αρχή δούλευε ως φροντιστής, για να καταλήξει ηθοποιός.

Ακολούθησε η **Σχολή Σταυράκου** και η γνωριμία με σημαντικότατους σκηνοθέτες.

Καθοριστική ήταν η γνωριμία του με την **Τζένη Καρέζη** στο «Κονσέρτο για πολυβόλα».

**Σκηνοθεσία:** Χάρης Παπαδόπουλος

**Βοηθός σκηνοθέτη:** Απόστολος Σταυρόπουλος

**Μουσική επιμέλεια:** Θεόδωρος Ξυδιάς

**Διεύθυνση παραγωγής:** Γεωργία Δουλαβέρη

**Παραγωγή:** ΕΡΤ Α.Ε.